
Regulamentul de Organizare și Funcționare al Parteneriatului GAL LEADER Ialomita Vest finantat prin Planul Strategic PAC 2023-2027
Articolul 1

Dispoziţii generale

(1) Parteneriatul GAL LEADER Ialomita Vest este structura de tip partenerial, fără personalitate juridică, cu rol în realizarea, depunerea, implementarea si monitorizarea Strategiei de Dezvoltare Locala a Grupului de Actiune Locala LEADER Ialomita Vest finantata prin Plan Strategic PAC 2023-2027 si Programul de Incluziune si Demnitate Sociala 2021-2027. 

(2)  Parteneriatul GAL LEADER Ialomita Vest 2023-2027 (Parteneriatul) este organizat şi funcționează conform prezentului Regulament de Organizare şi Funcționare.

(3) Durata mandatului Parteneriatului GAL LEADER Ialomita Vest 2023-2027 acoperă întreaga perioadă de implementare a Planului Strategic PAC 2023-2027.

Articolul 2

Componența Parteneriatului
(1) Parteneriatul GAL LEADER Ialomita Vest este compus din 62 de membri .
(2) Membrii inclusi în Parteneriat desemnează un reprezentant la nivel decizional, pentru a lua parte la întâlnirile de parteneriat ale GAL LEADER Ialomita Vest 2023-2027.
(3) Parteneriatul GAL LEADER Ialomita Vest 2023-2027 are în componența sa reprezentanți ai autorităților administrației publice locale și ai partenerilor privați relevanți (parteneri economici și sociali care își desfășoară activitatea în domeniul agriculturii și dezvoltării rurale, industriei alimentare, protecției mediului, precum și organismelor responsabile cu promovarea incluziunii sociale, a drepturilor fundamentale, a egalității de gen și a nediscriminării).
(4) Parteneriatul este alcătuit din membrii reprezentanti ai autorităților publice locale, reprezentanti ai institutiilor publice din teritoriul GAL, reprezentanti autorizati din sectorul privat din teritoriul GAL si reprezentanti autorizati ai societatii civile din teritoriul GAL și este prezidat de președintele Asociatiei GAL LEADER Ialomita Vest. 

(5) Lista membrilor Parteneriatului GAL LEADER  Ialomita Vest este publicată pe site-ul GAL-ului si este parte integrata din Strategia de Dezvoltare Locala a GAL.

(6) Echipa tehnica GAL LEADER Ialomita Vest poate participa la reuniunile Parteneriatului pentru asigurarea suportului tehnic.
(7) În situația în care un reprezentant se află temporar în incapacitatea de a participa la lucrările Parteneriatului, acesta va fi înlocuit de un supleant din cadrul instituției/organizației respective, fiind desemnat printr-un mandat întocmit conform modelului din Anexa 2 la prezentul Regulament.
(8) Fiecare membru al Parteneriatului dispune de un vot.
(9) Un membru al Parteneriatului poate reprezenta cel mult un alt membru al Parteneriatului, cu respectarea prevederilor de la alineatul 7. 

(10) Reprezentanții finantatorilor pot participa din proprie inițiativă la lucrările Parteneriatului, având rol consultativ și de monitorizare.
(11) Funcția de secretariat este îndeplinită de către echipa tehnica a GAL LEADER Ialomita Vest.
Articolul 3

Președintele
(1) Intalnirile de Parteneriat sunt prezidate de Presedintele Asociatiei LEADER Ialomita Vest, în calitate de președinte.
(2) În situația în care, din motive obiective, președintele nu își poate îndeplini atribuțiile ce îi revin, acesta poate fi înlocuit de către Managerul GAL, fara a avea insa drept de vot.
(3) În exercitarea atribuțiilor sale, Președintele desfășoară următoarele activități:

a) conduce activitatea Parteneriatului LEADER Ialomita Vest;

b) convoacă și prezidează reuniunile Parteneriatului LEADER Ialomita Vest;

c) coordonează activitățile Parteneriatului în conformitate cu prezentul Regulament și cu deciziile luate de către membri;

d) reprezintă Parteneriatul în relațiile cu terții, inclusiv în relațiile cu presa;

e) asigură transmiterea informațiilor și documentelor privind activitățile şi deciziile Parteneriatului către instituțiile și organizațiile relevante;

f) coordonează activitatea Secretariatului Parteneriatului;

g) semnează deciziile și avizele aprobate de membrii Parteneriatului.

(4) Președintele Parteneriatului are următoarele drepturi:

a) de a decide organizarea unei reuniuni sau a unei proceduri de consultare în scris;

b) de a decide, în conformitate cu prevederile art. 5 al prezentului Regulament, înlocuirea membrilor Parteneriatului;

c) de a solicita echipei tehnice GAL /membrilor pregătirea și prezentarea unor materiale care pot servi deciziilor Parteneriatului;

d) de a invita, în vederea participării în cadrul intalnirilor de parteneriat, în calitate de observatori sau invitați, reprezentanți ai finantatorilor, ai instituțiilor administrației publice centrale și locale, precum și experți ai unor organizații naționale și internaționale sau ai societății civile;
e) de a prezenta poziția oficială a Parteneriatului;

(5) Președintele Parteneriatului are următoarele obligații:

a) de a semna deciziile/avizele adoptate de către membrii Parteneriatului;

b) de a aduce la cunoștința membrilor dacă în cadrul reuniunilor vor fi prezentate informații confidențiale;

c) de a asigura transmiterea de către Secretariatul Parteneriatului a documentelor necesare desfășurării reuniunii membrilor Parteneriatului în termenele prevăzute de prezentul Regulament;

d) de a asigura răspunsul la observațiile și recomandările membrilor Parteneriatului;

e) de a asigura respectarea codului de conduită de către membrii și observatorii Parteneriatului. 

f) de a transmite către membrii Parteneriatului cu cel puțin 3 zile lucrătoare înainte de ședință toate documentele ce vor fi dezbătute în așa fel încât membrii parteneriatului să aibă la dispoziție cel puțin 2 zile lucrătoare pentru analiză și propuneri de modificare.

Articolul 4
Membrii Acordului de Parteneriat
(1) În exercitarea atribuțiilor lor, membrii Acordului de Parteneriat au următoarele obligații:
a) de a participa la lucrările Parteneriatului și la procesul de adoptare a deciziilor și a avizelor;

b) de a analiza documentele supuse dezbaterii și de a transmite propuneri și observații Secretariatului Parteneriatului;

c) de a analiza aspectele relevante legate de implementarea Strategiei de Dezvoltare Locala;
d) de a pregăti, la solicitarea președintelui Parteneriatului, și de a prezenta diferite documente suport necesare luării deciziilor Parteneriatului;

e) de a respecta codul de conduită al Parteneriatului;

f) de a declara Președintelui, la începutul fiecărei reuniuni, sau pe parcursul acesteia, orice situație de conflict de interese în care s-ar putea afla în legătură cu un anumit subiect dezbătut. În această situație, persoana respectivă are obligația de a se abține de la vot;

g) de a reprezenta poziția organizației / instituției care i-a desemnat privind punctele înscrise pe agenda ședinței Parteneriatului; 

h) de a informa instituțiile/organizațiile pe care le reprezintă cu privire la problemele discutate și deciziile luate în cadrul Parteneriatului, precum și la orice alte aspecte care prezintă relevanță, legate de activitatea Parteneriatului;

i) de a îndeplini responsabilitățile ce decurg din deciziile sau, dacă e cazul, din avizele adoptate de Parteneriatului;

j) de a răspunde solicitărilor Președintelui Parteneriatului, în termenele prevăzute de prezentul Regulament sau în cele indicate de acesta.

(2) Membrii Parteneriatului au următoarele drepturi: 
a) de a participa la toate întâlnirile de parteneriat, pe întreaga perioadă de implementare a Strategiei de Dezvoltare Locala GAL 2023-2027;

b) de a solicita, alături de ceilalți membri ai Parteneriatului, organizarea unei reuniuni de Parteneriat, cu respectarea prevederilor art. 10, alin. (1) al prezentului Regulament;

c) de a transmite Secretariatului propuneri pentru a fi incluse pe agenda de lucru a Parteneriatului; 
d) de a transmite comentarii și propuneri referitoare la procesul-verbal al întâlnirilor sau la documentele suport pentru reuniunile Parteneriatului, în termenele prevăzute de prezentul Regulament;

e) de a solicita amânarea votului privind decizia sau avizul parteneriatului privind subiectele pentru care documentele suport nu au fost transmise în termenele prevăzute de art. 11 alin. (2) și (3) al prezentului Regulament;

f) de a solicita președintelui Parteneriatului, în funcție de problematicile și particularitățile apărute pe parcursul implementării Strategiei de Dezvoltare Locala 2023-2027, includerea de noi membri luând în considerare domeniile relevante din SDL.

(3) Membrii Parteneriatului au obligația de a respecta confidențialitatea lucrărilor din intalnirile de Parteneriat și de a nu divulga informații prin care ar putea leza interesul legitim al oricărei instituții, organizații sau persoane, sau prin a căror utilizare privilegiată s-ar putea crea avantaje nelegitime, conform prevederilor codului de conduită al Parteneriatului din Anexa 3 la prezentul regulament.
(4) Prevederile alineatului anterior se aplică și după încetarea calității de membru.

(5) Membrii Parteneriatului au obligația de a respecta prevederile prezentului Regulament de Organizare și Funcționare.

Articolul 5

Pierderea calității de membru al Parteneriatului
(1) Desemnarea și înlocuirea persoanelor nominalizate de instituțiile sau organizațiile care au calitatea de membru se face de către conducătorul instituției reprezentate în Parteneriat, prin notificare transmisă Secretariatului  Parteneriatului.

(2) Calitatea de membru încetează când instituția/organizația/partenerii privati se află într-una din următoarele situații:

a) președintele Parteneriatului a solicitat revocarea calității de membru pentru încălcarea prevederilor prezentului Regulament, în cazul unor încălcări sistematice a obligațiilor ce le revin membrilor sau a nerespectării Codului de Conduită;

b) în caz de suspendare a activității, dizolvare sau desființare, reorganizarea instituțiilor publice;

c) în cazurile prevăzute de lege privind angajarea răspunderii penale de la data începerii urmăririi penale.

(3) Calitatea persoanei fizice de reprezentant în Parteneriat, desemnat de instituția publică sau organizația care are calitatea de membru, încetează când persoana nominalizată în Parteneriat se află într-una din următoarele situații:

a) își încetează activitatea în autoritatea publică, organizația sau în cadrul organismului pe care îl reprezintă în Parteneriat. În acest caz, structura respectivă comunică în scris secretariatului în termen de 5 zile lucrătoare de la data luării acestei decizii persoana desemnată în locul acesteia.

b) la inițiativa instituției/organizației sau a organismului care l-a nominalizat;
c) în cazurile prevăzute de lege privind angajarea răspunderii penale de la data începerii urmăririi penale.

d) la solicitarea președintelui adresată organizației, în cazul nerespectării codului de conduită.
(4) În cazurile prevăzute la alin. (3), Secretariatul va solicita o nouă nominalizare instituției / organizației desemnate ca membru în Parteneriat. 
Articolul 6

Atribuțiile Parteneriatului LEADER Ialomita Vest
 Parteneriatul LEADER IALOMITA Vest are ca obiectiv implementarea cu succes a Strategiei de Dezvoltare Locala a GAL LEADER IALOMITA Vest finantata prin Planul Strategic PAC 2023-2027 si Programul de Incluziune si Demnitate Sociala 2021-2027. Parteneriatul îndeplinește următoarele atribuții: 
a) Aprobă Regulamentul de Organizare și Funcționare al Parteneriatului; 
b) Stabileste si aproba criteriile de selectie si punctajele aferente acestora pentru fiecare interventie in parte ce va fi lansata pe parcursul perioadei de implementare, in functie de indicatorii asumati in proiect;

c) Stabileste si aproba modul de repartizare a fondurilor neutilizate din cadrul unei componente către componenta/componentele supralicitate în cadrul unei intervenții;
d) Stabileste si aproba orice modificare a Strategiei de Dezvoltare Locala;
e) Este informat cu privire la calendarul și perioada estimativă de lansare a intervențiilor și numărul sesiunilor preconizate a fi lansate în fiecare an, pentru fiecare intervenție în parte;

f) Selecteaza proiectele depuse la GAL prin intermediul Comitetului de Selectie proiecte desemnat in Strategia de Dezvoltare Locala GAL;
g) Monitorizeaza progresele inregistrate in directia atingerii obiectivelor Strategiei

h) Este informat cu privire la implementarea Strategiei.
Articolul 7
Secretariatul Parteneriatului LEADER Ialomita Vest
(1)  Activitatea Parteneriatului este sprijinită de Secretariatul Parteneriatului LEADER Ialomita Vest, format din echipa tehnica GAL LEADER Ialomita Vest.
(2)  Secretariatul Parteneriatului are următoarele atribuții:

a) asigură pregătirea logistică și transmiterea invitațiilor de participare la reuniunile Parteneriatului;

b) primește și, după caz, întocmește documentele suport relevante necesare desfășurării reuniunilor Parteneriatului și asigură transmiterea acestora în timp util către membrii Parteneriatului;

c) coordonează organizarea reuniunilor Parteneriatului;

d) monitorizează implementarea deciziilor Parteneriatului și asigură schimbul de informații între părțile implicate;

e) elaborează procesele-verbale ale reuniunilor Parteneriatului;

f) primește și răspunde la orice cerere de informație legată de activitatea Parteneriatului;

g) asigură arhivarea, în format electronic și pe hârtie, a tuturor documentelor referitoare la reuniunile Parteneriatului;  

h) îndeplinește oricare alte atribuții conform instrucțiunilor Președintelui;

i) asigură publicarea pe pagina de internet a GAL a avizelor si  deciziilor de parteneriat in termen de 30 de zile lucratoare de la adoptare.
Articolul 8
Cvorum

(1) Intalnirile de Parteneriat vor îndeplini cvorumul dacă sunt prezenți cel puțin jumătate plus unu  din membrii cu drept de vot ai acestuia (sau supleanții acestora).
(2) În cazul în care nu se realizează cvorumul prevăzut la alin. (1), în cadrul întâlnirii nu pot fi adoptate decizii sau avize ale Parteneriatului privind aspectele menționate la art. 6. În această situație, adoptarea deciziilor programate pe agenda reuniunii se va realiza prin procedură scrisă.
(3) Reuniunile Parteneriatului nu au caracter public. La reuniuni vor participa membrii Parteneriatului LEADER Ialomita Vest și invitatii, daca este cazul- fara drept de vot. 
Articolul 9

Prerogativele membrilor Acordului de Parteneriat LEADER Ialomita Vest 2023-2027
(1) Membrii Parteneriatului au următoarele prerogative în exercitarea calității de membru cu drept de vot:   

a) adoptă decizii/avize în exercitarea atribuțiilor prevăzute la art. 6;

b) analizează, iau la cunoștință și după caz, fac propuneri, privind informațiile și documentele prezentate de Presedinte sau echipa tehnica GAL ;
c) diseminează către reprezentanții instituțiilor/organizațiilor pe care le reprezintă informații de interes public privind implementarea Strategiei de Dezvoltare Locala a GAL LEADER Ialomita Vest 2023-2027;
e) de a solicita consemnarea în minuta reuniunii a opiniei exprimate pentru oricare din punctele de pe ordinea de zi, care poate fi diferită sau în consens cu majoritatea punctelor de vedere exprimate de ceilalți membrii ai Parteneriatului.
(2) Deciziile și avizele Parteneriatului vor fi adoptate prin consens. În înțelesul prezentului Regulament, consensul este expresia acordului de voință expres sau tacit al membrilor cu privire la problema supusă dezbaterii și decizia propusă, considerată ca fiind cea mai bună pentru implementarea corespunzătoare a Strategiei de Dezvoltare Locala, pe baza unor argumente obiective, coerente și pragmatice.
(3) În situația în care nu se poate ajunge la consens, deciziile și avizele se adoptă prin votul a jumătate plus unu din membrii sau supleanții cu drept de vot, prezenți la reuniune.

(4) Membrii Parteneriatului pot fi consultați și în procedură scrisă, prin e-mail-ul oficial declarat de catre membru in Anexa 1- Date de contact Membru Parteneriat. În spiritul respectării principiului parteneriatului, consultările scrise se vor aplica în cazuri justificate corespunzător.

(5) În cazul consultării scrise, secretariatul transmite, prin e-mail, membrilor Parteneriatului documentele supuse analizei, incluzând, după caz, justificarea urgenței și soluțiile identificate sau deciziile propuse.

(6) Dacă, în termen de 3 zile lucrătoare de la data transmiterii, secretariatul nu primește observații sau propuneri, documentul se consideră aprobat sau după caz, agreat de Parteneriat.

(7) În cazul în care în termen de 3 zile lucrătoare de la data transmiterii, secretariatul primește obiecții scrise asupra documentelor transmise în procedură scrisă, acestea sunt analizate corespunzător și, după caz, discutate cu membrii care au formulat obiecții. Documentele rezultate vor fi transmise tuturor membrilor Parteneriatului, pentru informare.

(8) În cazul procedurii scrise, Parteneriatului se află în imposibilitatea de a adopta o decizie sau un aviz, dacă jumătate plus unu din membrii Parteneriatului ridică obiecții cu privire la propunerea Presedintelui. În această situație, Președintele poate decide organizarea unei reuniuni extraordinare a Parteneriatului sau reluarea procedurii scrise prin prezentarea unei noi propuneri rezultate în urma obiecțiilor ridicate în cadrul procedurii anterioare de consultare.

(9) Deciziile și avizele adoptate de către membrii Parteneriatului vor fi semnate de către Președintele Parteneriatului și transmise membrilor de către Secretariatul Parteneriatului, ulterior intalnirii de Parteneriat sau finalizării consultărilor în procedură scrisă. 
(10) Avizele și deciziile Parteneriatului vor fi publicate pe site-ul GAL în termen de 30 zile lucrătoare de la adoptare.

Articolul 10
Reuniunile Parteneriatului LEADER Ialomita Vest 2023-2027
(1) Membrii Parteneriatului se vor întâlni cel puțin o dată pe an. În situația în care este imposibilă sau dificilă organizarea fizică a reuniunilor Parteneriatului, acestea se pot organiza prin sistem de video conferință. Parteneriatul  se poate reuni la inițiativa Președintelui sau la cererea scrisă a 1/4 din membrii Parteneriatului și în reuniuni extraordinare sau reuniuni ad-hoc pentru discutarea anumitor subiecte punctuale.

(2) Locația reuniunilor va fi decisă de Președinte și comunicată tuturor membrilor în timp util. Limba de lucru va fi limba româna.

(3) Lucrările Parteneriatului se înregistrează, fiind ulterior consemnate în procese-verbale semnate de Secretariat.
Articolul 11
Termene de transmitere a informațiilor 

(1) Membrii și invitații vor fi informați cu privire la data reuniunii Parteneriatului de către Președinte cu cel putin 3 zile lucrătoare înaintea datei fixate pentru întâlnire. Înștiințarea va fi făcută în scris prin e-mail, sau telefonic , folosindu-se datele declarate in Anexa 1- Formular date contact Membru parteneriat.
(2) Agenda și documentația aferentă vor fi elaborate și transmise tuturor membrilor Parteneriatului precum și invitaților de către Secretariatul Parteneriatului (echipa tehnica GAL) cu cel puțin 3 zile lucrătoare înaintea datei fixate pentru reuniune.

(3) Propunerile de modificare/completare a agendei preliminare vor fi adresate, printr-o cerere scrisă, nu mai târziu de 2 zile lucrătoare înaintea datei fixate a reuniunii. Cererea va conține un rezumat al acelui punct. Toate comunicările referitoare la activitățile Parteneriatului vor fi adresate Președintelui sau Secretariatului.

Articolul 12
Procesele-verbale ale reuniunilor Parteneriatului
(1) După fiecare reuniune de Parteneriat, Secretariatul va întocmi un proces-verbal al intalnirii care va cuprinde un rezumat al aspectelor discutate, al opiniilor exprimate și al deciziilor luate.

(2) Fiecare Procesul-verbal al intalnirii  va fi aprobat in urmatoarea intalnire de parteneriat.
Articolul 13
Codul de conduită
(1) Codul de conduită prevăzut în Anexa 3 reprezintă setul de reguli aplicabile membrilor Parteneriatului în exercitarea atribuțiilor prevăzute de prezentul regulament pentru asigurarea respectării cadrului legal, procedural și de conduită necesar bunei desfășurări a activităților Parteneriatului și aplicării eficiente a principiului parteneriatului.

(2) În spiritul prezentului Regulament de Organizare și Funcționare:

a) “încălcarea sistematică” înseamnă neîndeplinirea repetată a obligațiilor prevăzute la art. 4;
b) “informații confidențiale” reprezintă orice date din cele prevăzute art. 3 alin 5 lit. b) privind conținutul, progresul sau implementarea SDL aduse în discuție în cadrul reuniunilor Parteneriatului. 
c) „conflict de interese” reprezintă conflictul dintre exercitarea atribuțiilor aferente calității de membru  și interesele personale ale persoanei care deține calitatea de reprezentant în Parteneriat care ar putea influența necorespunzător îndeplinirea obiectivă și imparțială a obligațiilor și responsabilităților ce decurg din calitatea de reprezentant în Parteneriat.

(3) Pentru asigurarea respectării art. 13 alin. (1) referitor la Codul de conduită, membrii și observatorii Parteneriatului au obligația de a semna Declarația pe propria răspundere privind evitarea conflictului de interese, prevăzută în Anexa 3, iar în cazul nerespectării prevederilor acestuia pot fi revocați, potrivit procedurii prevăzute la art. 5 alin. (2) lit. a din ROF -ul Parteneriatului.
Articolul 14
Prevederi finale
Regulamentul poate fi modificat și aprobat prin decizia membrilor Parteneriatului și se aplică de la data semnării de către președintele Parteneriatului. 
ANEXA 1

Nr....... din .................
Formular date de contact

	Denumire Membru Parteneriat
	

	Reprezentant legal
	

	Adresa Membru
	

	Numar de telefon
	

	Adresa de email
	


Prin completarea acestui formular confirm ca am fost informat cu privire la drepturile mele conform „Regulamentului (UE) nr. 679/2016 privind protectia datelor cu caracter personal” si imi exprim consimtamantul cu privire la utilizarea si prelucrarea datelor personale.

Data:

Semnatura:
ANEXA 2 

Nr..............din............
MANDAT

Pentru participarea la Intalnirea de Parteneriat LEADER Ialomita Vest din data de .....................,se mandatează doamna/domnul................., funcția..............., ca înlocuitor al doamnei/domnului..............., în calitatea de membru în Parteneriat.
Participarea la reuniunea Parteneriatului a persoanei mandatate se realizează în condițiile Regulamentului de Organizare si Functionare, aprobat de membrii parteneriatului, ceea ce înseamnă că are toate drepturile și obligațiile ce revin membrului pe care îl înlocuiește.

Nume

Semnătură

ANEXA 3  

Codul de Conduită
Membrii Parteneriatului sau invitații au obligația de a respecta următoarele reguli de conduită:

1. să manifeste probitate, profesionalism și o conduită adecvată în exercitarea atribuțiilor și prerogativelor pe care le au în calitate de membri ai Parteneriatului;

2. să emită opinii/analize/documente de poziție pertinente care să sprijine implementarea Strategiei de Dezvoltare Locala GAL LEADER Ialomita Vest, ori de câte ori este solicitat, și să participe activ la dezbaterile din cadrul întrunirilor Parteneriatului; 

3. intervențiile în cadrul reuniunilor Parteneriatului trebuie să asigure un climat de discuții civilizat, constructiv, fiind axate strict pe problematica comunicată în agendă, fără a se aduce atingere integrității morale a celorlalți membri sau a unor terți, nediscriminatorii;

4. să manifeste o atitudine conciliantă și să evite generarea conflictelor datorate schimbului de păreri;
5. să respecte libertatea opiniilor și să nu se lase influențați de considerente personale;

6. să acționeze imparțial, în interesul Parteneriatului, în concordanță cu rolul și obiectivele stabilite;

7. să ia decizii în interes public și să nu acționeze în scopul obținerii de avantaje financiare sau alte beneficii pentru sine sau pentru alții;

8. să declare președintelui Parteneriatului, la începutul oricărei reuniuni sau pe parcursul acesteia, orice situație de conflict de interese în care s-ar putea afla în legătură cu un anumit subiect dezbătut. În acest caz membrul nu va participa la procedura de adoptare a deciziilor sau de consultare;

9. să informeze, după încheierea reuniunilor, autoritatea publică, instituția sau organismul pe care îl reprezintă în legătură cu principalele chestiuni discutate și deciziile luate;

10. să păstreze confidențialitatea acelor informații (incluse în documentele cu caracter confidențial sau care rezultă în cadrul dezbaterilor, menționate în mod expres ca având caracter confidențial) prin a căror divulgare s-ar putea leza interesul legitim al oricărei instituții, organizații sau persoane, sau prin a căror utilizare privilegiată s-ar putea crea avantaje nelegitime. Nu este considerată încălcare a confidențialității prezentarea de către membrii Parteneriatului a acestor informații în cadrul instituției/ organizației pe care o reprezintă; 
11. să respecte legislația europeană privind protecția datelor cu caracter personal membrilor fiindu-le strict interzis să utilizeze sau să facă publice orice date de contact ale celorlalți membri, fără acordul acestora; 
12. să nu difuzeze, fără acordul organismului coordonator, înregistrări audio sau video, transcrieri sau materiale dezbătute în cadrul reuniunilor structurilor parteneriale cu rol consultativ;
13. să acționeze în conformitate cu deciziile Parteneriatului  adoptate în condițiile Regulamentului.

Anexa 4
D E C L A R A Ţ I A 

DE EVITARE A CONFLICTULUI DE INTERESE

Subsemnatul/a ____________________________________________, membru în Parteneriatul LEADER Ialomita Vest 2023-2027 , având cunoștință de prevederile art. 326 din Codul Penal, referitoare la falsul în declarații, declar pe propria răspundere că:

·  nu mă aflu într-un conflict de interese care ar fi perceput ca element care compromite imparțialitatea ori independența îndeplinirii cu obiectivitate a atribuțiilor care îmi revin potrivit Regulamentului de Organizare și Funcționare a Parteneriatului LEADER IALOMITA VEST;
· voi lua decizii în interes public și nu voi acționa în scopul obținerii de avantaje financiare sau alte beneficii pentru mine sau pentru alții;
· nu voi divulga informații care ar putea crea avantaje nelegitime ca urmare a poziției privilegiate.
În cazul în care, pe parcursul îndeplinirii calității de membru în Parteneriatul LEADER IALOMITA Vest voi fi în conflict de interese, voi aduce imediat la cunoștință Președintelui Parteneriatului.

Nume/prenume: ...........................................................
Instituție/organizație....................................................

Funcția: ..........................................
Semnătură....................
Data:........................

PAGE  
14

